**Rámcová kúpna zmluva a zmluva o poskytovaní služby -**

**Dodávka inštalačného materiálu, náhradných dielov a servis plynových a tlakových zariadení**

**a rozvodov**

uzavretá podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

medzi zmluvnými stranami:

|  |  |
| --- | --- |
| **OBJEDNÁVATEĽ** | |
| **Obchodné meno:** | **MARIANUM – Pohrebníctvo mesta Bratislavy, príspevková organizácia** |
| **Sídlo:** | Šafárikovo námestie č. 76/3, 811 02 Bratislava |
| **IČO:** | 17330190 |
| **DIČ:** | 2020838182 |
| **IČ DPH:** | SK2020838182 |
| **Bankové spojenie:** | Slovenská sporiteľňa, a.s. |
| **IBAN:** | SK21 0900 0000 0050 2914 9119 |
| **SWIFT (BIC):** | GIBASKBX |
| **Zápis v registri:** | Živnostenský register Okresného úradu Bratislava č. 102-11992 |
| **Štatutárny orgán:** | Ing. Robert Kováč, riaditeľ |
| **Adresa na doručovanie faktúr a iných písomností** | MARIANUM – Pohrebníctvo mesta Bratislavy, Šafárikovo námestie č. 76/3,  811 02 Bratislava |
| **Osoby oprávnené vo veciach:**  **a) zmluvných**  **b) zadávania objednávky**  **c) technických/tech. dozoru**  **d) kontroly**  **e) prevzatia plnenia** | a) Ing. Robert Kováč, riaditeľ organizácie  b)Ing. Zuzana Noskovičová, tel.: 0903/732 032, e-mail: zuzana.noskovicova@marianum.sk  c) Ing. Jaroslav Hurta  d) Ing. Jaroslav Hurta  e) Ing. Jaroslav Hurta |

**a**

|  |  |
| --- | --- |
| **DODÁVATEĽ** | |
| **Obchodné meno:** |  |
| **Sídlo:** |  |
| **IČO:** |  |
| **DIČ:** |  |
| **IČ DPH:** |  |
| **Bankové spojenie:** |  |
| **IBAN:** |  |
| **SWIFT (BIC):** |  |
| **Zápis v registri:** |  |
| **Štatutárny orgán:** |  |
| **Adresa na doručovanie faktúr, reklamácií a iných písomností** |  |
| **Osoby oprávnené vo veciach:**  **a) zmluvných**  **b) prijímania objednávky**  **c) technických/tech. dozoru**  **c) kontroly**  **e) odovzdania služby** |  |

(objednávateľ a dodávateľ spolu ďalej aj ako „**zmluvné strany**“ alebo samostatne ako „**zmluvná strana**“)

**Čl. I**

**PREDMET ZMLUVY**

1. Predmetom tejto zmluvy je záväzok dodávateľa poskytovať objednávateľovi počas trvania tejto zmluvy a na základe objednávok objednávateľa, v objednanom množstve, kvalite a lehote servis, opravy a údržbu plynových a tlakových technických zariadení a plynových rozvodov NTL (nízkotlakých), STL (strednotlakých) vrátane regulačných zariadení plynu k nim patriacim, a to v rozsahu špecifikovanom v prílohe č. 2 tejto zmluvy (Technická špecifikácia – príloha č. 2 zmluvy) (ďalej aj ako „**Služba**“) a dodať spotrebný materiál a náhradné diely potrebné k poskytnutiu Služby (ďalej aj ako „**Materiál**“). Predmetom tejto zmluvy je záväzok objednávateľa zaplatiť dodávateľovi za Služby a Materiál dohodnutú cenu.
2. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u dodávateľa Služby a/alebo Materiál. Objednávateľ si vyhradzuje právo neobjednať u dodávateľa počas trvania tejto zmluvy žiadne Služby a žiadny Materiál.
3. Dodávateľ je povinný plniť svoj záväzok na mieste plnenia, ktorými sú strediská v správe objednávateľa, ktoré sú špecifikované v prílohe č. 3 tejto zmluvy (Zoznam stredísk – príloha č. 3 zmluvy) a ktoré objednávateľ špecifikuje v objednávke. Objednávateľ si vyhradzuje právo počas trvania zmluvy jednostranne zmeniť/doplniť miesto plnenia uvedené v prílohe č. 3 tejto zmluvy. Objednávateľ je povinný dodávateľa o zmene/doplnení miesta plnenia v dostatočnom časovom predstihu informovať a predložiť dodávateľovi o mieste plnenia relevantné informácie.
4. Dodávateľ potvrdzuje, že sa v plnom rozsahu oboznámil s rozsahom a povahou predmetu plnenia, že sú mu známe technické a kvalitatívne podmienky na poskytovanie plnenia, že disponuje takými kapacitami a odbornými znalosťami, ktoré sú pre poskytnutie plnenia potrebné. Prílohu č. 6 zmluvy tvorí potvrdenie/osvedčenie o odbornej spôsobilosti dodávateľa, ktorá je potrebná k riadnemu poskytnutiu plnenia.
5. Podkladom na uzavretie tejto zmluvy sú:
6. Technická špecifikácia (príloha č. 2)
7. Jednotkové ceny (príloha č.1).
8. Ponuka uchádzača v zmysle výzvy na predloženie ponuky.

**Čl. II**

**CENA**

1. Zmluvné strany sa dohodli na maximálnej cene za dohodnutých podmienok a v zmysle zákona č. 18/1996 Z. z. o cenách vo výške **xxx** eur bez DPH, slovom **xxx** eur bez DPH (v zmysle bodu 2. tohto článku zmluvy). ***– Ponuková cena uchádzača bude doplnená na základe ponuky uchádzača.*** V cene nie je zahnutá daň z pridanej hodnoty (DPH), ktorá bude účtovaná v zmysle zákona č. 222/2004 Z. z. o dani z pridanej hodnoty.
2. Cena za poskytnutie Služby a Materiálu:

|  |  |  |  |  |
| --- | --- | --- | --- | --- |
| **Materiál**  - max fixná čiastka  eur bez DPH | cena **Služba**  - hodiny za 24 mesiacov | **BEŽNÝ SERVIS, OPRAVY A ÚDRŽBA**  za 1 človekohodinu / eur bez DPH | **HAVÁRIA**  za 1 človekohodinu eur bez DPH | **Max. cena Služby eur bez DPH** |
| - | 600 | xxx | - | xxx eur |
| - | 50 | - | xxx | xxx eur |
| 36 000,00 eur | - | - | - | - |

1. Objednávateľ nie je povinný poskytnúť dodávateľovi žiadne zálohy alebo preddavky.
2. Predmetom fakturácie dodávateľa budú len skutočne poskytnuté plnenie (Služby a dodaný Materiál).
3. Materiál dodaný dodávateľom, ktorý je potrebný k poskytnutiu Služby je dodávateľ povinný dodať objednávateľovi v priemernej trhovej cene maximálne zvýšenej o 10 %.
4. V cene sú zahrnuté všetky činnosti a náklady dodávateľa, ktoré sú neoddeliteľnou súčasťou Služby alebo Materiálu, t.j. najmä, ale nie výlučne, činnosti a náklady na vyhotovenie správ, protokolov, odborné poradenstvo, konzultácie, vyjadrenia k prípadným kontrolným zisteniam, doprava na miesto plnenia, náklady za telekomunikačné a dátové služby, náklady na energie počas plnenia záväzku, náklady na odvoz prebytočného materiálu, náklady súvisiace s bezpečnosťou a ochranou zdravia pri práci, náklady na zaistenie bezpečnosti technických zariadení počas plnenia záväzku, náklady vynaložené na požiarnu ochranu počas plnenia záväzku, náklady na vlastnú vodorovnú a zvislú dopravu, náklady na práce, dodávky a činnosti týkajúce sa plánu organizácie Služby, náklady na udržiavanie čistoty a poriadku na mieste plnenia a v jeho bezprostrednom okolí, náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci, ostatné náklady súvisiace s plnením záväzku dodávateľa.
5. Dodávateľ sa nemôže dovolávať a uplatňovať nároky na zvýšenie ceny ani v prípadoch:
6. vlastných chýb,
7. nepochopenia výzvy na predloženie ponuky a technickej špecifikácie,
8. nedostatkov riadenia a koordinácie činností pri príprave a realizácii záväzku,
9. zvýšenia cien dodávok a prác spojených s plnením záväzku,
10. zvýšenia cien energií a cien PHM.
11. Dodávateľ sa zaväzuje pri plnení svojho záväzku použiť výlučne Materiál, ktorý nie je škodlivý, nie je po záručnej dobe a nevykazuje vady a nedostatky. Dodávateľ je povinný poskytovať Služby s odbornou starostlivosťou.

**Čl. III**

**OBJEDNÁVKA, LEHOTA a MIESTO PLNENIA**

1. Dodávateľ sa zaväzuje poskytnúť objednávateľovi v objednávke špecifikované Služby a dodať Materiál v nasledovnej lehote:

* odstraňovanie havarijných stavov **do dvoch (2) hodín** od doručenia objednávky
* iné Služby a Materiál **do troch (3) pracovných dní** od doručenia objednávky.

1. Objednávku na poskytnutie Služby a dodanie Materiálu podľa bodu 1. tohto článku zmluvy objednávateľ realizuje telefonicky a zároveň e-mailom na tel. číslo a e-mailovú adresu osoby oprávnenej u dodávateľa prijímať objednávky. Objednávka musí obsahovať špecifikáciu požadovanej Služby, miesto plnenia a čas plnenia. Objednávka je záväzná momentom jej doručenia dodávateľovi. Objednávka je doručená dodávateľovi momentom doručenia e-mailovej objednávky na e-mailovú adresu osoby oprávnenej prijímať objednávky.
2. Miestom plnenia sú strediská, špecifikované v objednávke, ktoré sú uvedené v prílohe č. 3 tejto zmluvy, resp. jej doplnení. Objednávateľ si vyhradzuje právo počas účinnosti zmluvy jednostranne zmeniť/doplniť miesto plnenia uvedené v prílohe č. 3 tejto zmluvy. Objednávateľ bude dodávateľa informovať o zmene/doplnení miesta plnenia v dostatočnom časovom predstihu, najneskôr do 7 (slovom: sedem) pracovných dní od tejto zmeny/doplnenia. Objednávateľ je súčasne povinný v tej istej lehote predložiť poskytovateľovi podklady týkajúce sa zmeny/doplnenia miesta plnenia.
3. Ak je dodávateľ v omeškaní s plnením povinnosti podľa bodu 1. tohto článku zmluvy riadne a včas, má objednávateľ nárok na zaplatenie zmluvnej pokuty (ktorej výška je špecifikovaná v článku VIII. bod 1. zmluvy) a súčasne aj nárok na náhrady škody v celom jej rozsahu, ktorá vznikla objednávateľovi omeškaním dodávateľa s plnením jeho povinnosti podľa bodu 1. tohto článku zmluvy riadne a včas. Zaplatením zmluvnej pokuty ani náhradou škody nie je dotknutá povinnosť dodávateľa plniť svoj záväzok.
4. Objednávateľ je oprávnený poskytnúť dodávateľovi dodatočnú lehotu na splnenie záväzku. Poskytnutím dodatočnej lehoty na splnenie záväzku však nie je dotknutá povinnosť poskytovateľa zaplatiť objednávateľovi zmluvnú pokutu a náhradu škody.
5. Ak dodávateľ nesplní svoju povinnosť podľa bodu 1. tohto článku zmluvy ani v dodatočne poskytnutej lehote, objednávateľ je oprávnený od tejto zmluvy odstúpiť ako pre podstatné porušenie zmluvnej povinnosti.

**Čl. IV**

**PLATOBNÉ PODMIENKY**

1. Dodávateľ vystaví protokol o vykonaných Službách a Materiáli, ktoré ocení podľa jednotkových cien uvedených v prílohe č. 1 zmluvy. Na základe objednávateľom písomne potvrdeného protokolu o vykonaných Službách a Materiáli a ich ocenenia je dodávateľ oprávnený vystaviť faktúru.
2. Faktúra je splatná do tridsiatich (30) kalendárnych dní od jej doručenia objednávateľovi. Ak má doručená faktúra vecné a formálne nedostatky a nespĺňa náležitosti daňového dokladu alebo náležitosti určené všeobecne záväzným právnym predpisom alebo náležitosti dohodnuté v tejto zmluve, objednávateľ má právo faktúru vrátiť dodávateľovi na prepracovanie do lehoty splatnosti faktúry. V takomto prípade prestane platiť pôvodná lehota splatnosti a nová lehota splatnosti začne plynúť dňom nasledujúcim po dni doručenia opravenej faktúry objednávateľovi.
3. Objednávateľ uhradí faktúru bezhotovostným prevodom fakturovanej sumy na bankový účet dodávateľa uvedený vo faktúre. Objednávateľ nie je v omeškaní s úhradou faktúry, ak v posledný deň lehoty zadá príkaz na jej úhradu svojmu peňažnému ústavu.
4. Dodávateľ sa zaväzuje, že bude svoje práce vyúčtovávať overiteľným spôsobom, faktúry budú zostavené prehľadne na základe súpisov vykonaných Služieb a Materiálu, písomne potvrdených technickým dozorom objednávateľa. Objednávateľ si vyhradzuje právo uhradiť iba objednané a skutočne zrealizované Služby a dodávky Materiálu.
5. Vystavené faktúry sa doručujú prostredníctvom poštovej prepravy doporučene na adresu pre doručovanie faktúr uvedenú v záhlaví tejto zmluvy alebo prostredníctvom osobného odovzdania s písomným potvrdením o odovzdaní a prevzatí faktúry osobami oprávnenými vo veciach technických v zmysle záhlavia tejto zmluvy.
6. Faktúra musí obsahovať tieto údaje:
7. označenie Služby a Materiálu,
8. označenie a číslo zmluvy,
9. číslo faktúry a označenie druhu faktúry,
10. ustanovenie zmluvy, ktoré oprávňuje fakturovať,
11. deň zdaniteľného plnenia,
12. deň vystavenia faktúry, deň odoslania a deň splatnosti faktúry,
13. označenie peňažného ústavu a číslo účtu v tvare IBAN, na ktorý sa má platiť,
14. fakturovaná základná suma bez DPH, suma DPH (20%) a celková fakturovaná suma v eurách,
15. rozpis už fakturovaných čiastok,
16. meno osoby, ktorá faktúru vystavila,
17. pečiatka a podpis oprávnenej osoby.
18. Objednávateľ si vyhradzuje právo:
    1. odúčtovať (započítať) z fakturácie všetky nároky na zmluvné pokuty, úroky z omeškania a náhradu škody, ktoré objednávateľovi vznikli porušením zmluvných povinností dodávateľa,
    2. neuhradiť faktúru dodávateľovi, ktorý bol počas trvania zmluvy vymazaný z registra partnerov verejného sektora, ak mal povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov,
    3. odpočítať náklady za energie a vodu, ak stav odberu bol zmluvnými stranami vykonaný odpočtom z podružného merača zapísaným a potvrdeným oboma zmluvnými stranami, ak bude dodávateľ odoberať pri plnení záväzku energie a vodu objednávateľa.

**Čl. V**

**PODMIENKY PLNENIA, PRÁVA A POVINOSTI ZMLUVNÝCH STRÁN**

1. Dodávateľ je povinný poskytovať Služby a Materiál v súlade s touto zmluvou a prílohami zmluvy a v súlade s príslušnými právnymi predpismi a normami. Plnenie nesmie vykazovať žiadne vady a nedostatky.
2. Dodávateľ je povinný dokladovať kvalitu poskytovanej Služby a Materiálu od začiatku až po jej ukončenie, ak si to vyžaduje povaha Služby a Materiálu alebo právne predpisy, a to týmito dokumentmi:
3. správou o vykonaní prác s prípadným opisom vykonaných zmien a odchýlok od príslušnej dokumentácie,
4. predložením potvrdeného projektu so zakreslením zmien a odchýlok od príslušnej dokumentácie – projekt skutočného vyhotovenia,
5. zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, revízne správy, protokoly, správy o kvalite konštrukcií a zabudovaných materiáloch, skúšky predpísané príslušnou dokumentáciou a i.),
6. dokladmi o preukázaní zhody, atestmi, certifikátmi použitých výrobkov a materiálov ,
7. potvrdením správcu skládky o prijatí stavebných odpadov originálmi vážnych lístkov vo fakturovanom množstve,
8. potvrdením o odstránení vád a nedorobkov (v prípade, ak boli zistené),
9. preberacím protokolom o odovzdaní a prevzatí plnenia

**V opačnom prípade má plnenie vady.**

1. Ak budú prácami dotknuté inžinierske siete, v prípade činností v blízkosti jestvujúcich inžinierskych sietí je potrebné sa riadiť pokynmi správcov sietí.
2. Dodávateľ je povinný počas poskytovania plnenia dodržiavať pokyny dané mu objednávateľom.
3. Dodávateľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov, ktoré mu vydal objednávateľ počas poskytovania Služby a Materiálu, ak dodávateľ mohol túto nevhodnosť zistiť pri vynaložení odbornej starostlivosti.
4. Dodávateľ má právo na náhradu nákladov, ktoré mu vzniknú v súvislosti s prerušením poskytovania plnenia pre nevhodnosť objednávateľových pokynov alebo v súvislosti s použitím nevhodných vecí objednávateľa až do času, keď takúto nevhodnosť mohol zistiť.
5. Ak dodávateľ zistí skryté prekážky na mieste plnenia, ktoré mu bránia poskytnúť Služby a Materiál riadne a včas, je povinný tieto prekážky oznámiť objednávateľovi ihneď, bez zbytočného odkladu.
6. Dodávateľ zabezpečí na vlastné náklady čistotu komunikácie po výjazde vozidiel z miesta plnenia. V prípade znečistenia priľahlých miestnych komunikácií pri poskytovaní Služieb dodávateľ zabezpečí ich pravidelné a bezodkladné čistenie.
7. Dodávateľ v plnom rozsahu zodpovedá za bezpečnosť a ochranu zdravia všetkých osôb na mieste plnenia a je povinný vykonať také bezpečnostné opatrenia, aby nedošlo k ohrozeniu osôb v mieste plnenia.
8. Dodávateľ zabezpečí na vlastné náklady osobné ochranné pomôcky na ochranu zdravia pracovníkov dodávateľa, resp. jeho subdodávateľov. Odborné práce musia byť vykonané len pracovníkmi dodávateľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce.
9. Dodávateľ je povinný zabezpečiť, aby všetci pracovníci na mieste plnenia boli riadne a preukázateľne oboznámení a zaškolení v oblasti bezpečnosti a ochrany zdravia pri práci podľa osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas vykonávania záväzku.
10. Dodávateľ je povinný predložiť objednávateľovi najneskôr pri prevzatí miesta plnenia potvrdenia o oboznámení a zaškolení pracovníkov o BOZP a tieto potvrdenia predkladať vždy s nástupom každého nového pracovníka na miesto plnenia. Nepredloženie potvrdenia o BOZP v zmysle predchádzajúcej vety sa považuje za podstatné porušenie zmluvnej povinnosti, z dôvodu ktorého je objednávateľ oprávnený od zmluvy odstúpiť.
11. Dodávateľ nesmie pri plnení svojho záväzku znížiť štandard, rozsah, kvalitu, životnosť a akosť dodávok materiálov, dodávok a postupov, či iných dodaných výrobkov, ktoré budú tvoriť súčasť Služby.
12. Dodávateľ je povinný počas poskytovania plnenia plne rešpektovať všeobecné technické požiadavky a poskytovať Služby a Materiály v súlade s nimi. Dodávateľ je povinný akceptovať záväznosť všetkých slovenských technických noriem, vyhlášok a predpisov, ktoré sa týkajú Služby. Materiál použitý pri plnení záväzku dodávateľa musí mať certifikát preukázania zhody platný pre EÚ, ak sa dodávateľ nedohodne s objednávateľom inak.
13. Dodávateľ je povinný udržiavať všetky nástroje, zariadenia, stroje a ostatné veci potrebné na splnenie záväzku v náležitom technickom stave, je povinný udržiavať poriadok a čistotu na mieste plnenia a zabezpečiť koordináciu svojich prípadných subdodávateľov.
14. Zmluvné strany sa dohodli, že dodávateľ zabezpečí koordinátora dokumentácie, koordinátora bezpečnosti práce a zároveň zaobstará vypracovanie plánu bezpečnosti a ochrany zdravia pri práci, ktorý ustanoví pravidlá na vykonávanie prác pri poskytovaní Služby, pričom všetky náklady s tým (vrátane činností zmysle nariadenia vlády 393/2013 Z. z.) spojené sú zahrnuté v dohodnutej cene špecifikovanej v článku II. bode 1. a 2. tejto zmluvy.
15. Počas poskytovania plnenia dodávateľ zabezpečí také opatrenia, ktorými bude minimalizovaný negatívny vplyv Služby na okolie a životné prostredie a ktoré zabezpečia, aby nedošlo k spôsobeniu škôd na cudzom majetku.
16. Dodávateľ je povinný umožniť orgánom štátneho dohľadu a prizvaným znalcom prístup na miesto plnenia a vytvoriť im podmienky na výkon dohľadu.
17. Dodávateľ je povinný zabezpečiť počas poskytovania plnenia prejazd automobilov s prednostných právom jazdy.
18. Pri poskytovaní plnenia prostredníctvom subdodávateľa je dodávateľ v celom rozsahu zodpovedný objednávateľovi rovnako, akoby plnenie poskytoval sám.
19. Dodávateľ vyhlasuje, že má uzatvorenú stavebno-montážnu poistnú zmluvu č. **xxx** u poisťovateľa **xxx** na minimálnu poistnú čiastku xxx eur (požadovaná minimálna suma) na dobu neurčitú.

**Čl. VI**

**ODOVZDANIE A PREVZATIE PLNENIA**

1. Dodávateľ splní záväzok poskytnúť Službu a dodať Materiál odovzdaním plnenia na základe objednávateľom písomne potvrdeného protokolu o vykonaných Službách a Materiáli (Príloha č. 4 Zmluvy). Ak všeobecne záväzné právne predpisy a technické normy určujú vykonanie skúšok osvedčujúcich dohodnuté alebo predpísané vlastnosti plnenia, musí úspešné vykonanie takýchto skúšok predchádzať odovzdaniu a prevzatiu plnenia. V opačnom prípade má plnenie vady.
2. Dodávateľ je povinný pri odovzdávaní plnenia vypracovať protokol o vykonaní Služby a Materiálu, ktorý potvrdí svojim podpisom poverená osoba dodávateľa a objednávateľa prítomná na mieste plnenia pri preberaní plnenia. V protokole o vykonaní Služby a Materiálu je uvedený údaj o:

* meno poverenej osoby dodávateľa
* popis poskytnutej Služby a Materiálu
* jednotková cena
* popis zistenej vady
* použitý Materiál potrebný na poskytnutie Služby spolu s cenou bez DPH za tento materiál.

1. Pripravenosť na odovzdanie je dodávateľ povinný oznámiť objednávateľovi telefonicky a zároveň e-mailom na telefónne číslo a e-mailovú adresu osoby oprávnenej za objednávateľa uvedenú v záhlaví tejto zmluvy bezodkladne po vykonaní plnenia.
2. K odovzdaniu a prevzatiu plnenia pripraví dodávateľ doklady v zmysle článku V. bodu 2. a článku VI. bodu 2 tejto zmluvy, ak sa nedohodne s objednávateľom inak. V opačnom prípade má plnenie vady.
3. Dodávateľ je povinný viesť písomné záznamy o poskytnutých Službách a Materiáli a doručiť záznamy objednávateľovi e-mailom na: zuzana.noskovicova@marianum.sk do 3 (slovom: troch) pracovných dní od vykonania Služby a/alebo Materiálu. Záznam obsahuje:

* popis predmetu a stav zariadenia, ktoré bolo predmetom poskytnutia Služby a Materiálu
* zistené závady na zariadení, na ktorom sa vykonala Služba
* riešenie odstránenia zistených závad predmetného zariadenia
* dátum vykonania a odovzdania Služby a Materiálu
* dátum vyhotovenia záznamu
* podpis dodávateľa.

1. Dodávateľ je povinný miesto plnenia vyčistiť od neporiadku, odpadu a zvyšných materiálov spolu so záberom plôch využívaných na poskytnutie plnenia tak, aby bolo možné plnenie riadne prevziať a zariadenia užívať. V opačnom prípade má plnenie vady.
2. Ak pri preberaní plnenia objednávateľ zistí, že plnenia má akékoľvek vady alebo nedorobky, plnenia sa nepovažuje za vykonané riadne a včas, objednávateľ plnenie neprevezme a spíše s dodávateľom zápis o zistených vadách a nedorobkoch a spôsobe a termíne ich odstránenia. Dodávateľ má povinnosť odovzdať plnenie objednávateľovi po odstránení týchto vád. Dodávateľ je povinný odstrániť vady bez zbytočného odkladu.
3. Dokladom o poskytnutí plnenia je zmluvnými stranami podpísaný protokol o odovzdaní a prevzatí Služby a/alebo Materiálu, ktorého návrh pripraví dodávateľ.

**Čl. VII**

**ZMENA ZMLUVY**

1. Zmluvu možno zmeniť počas jej trvania bez nového verejného obstarávania iba v súlade s § 18 zákona č. 343/2015 Z. z. o verejnom obstarávaní v znení neskorších predpisov. Zmena zmluvy vo forme dodatku k tejto zmluve musí byť oboma zmluvnými stranami uzavretá písomne.
2. Ak objednávateľ požaduje zmenu zmluvy, zmluvné strany dohodli nasledovný postup:
   1. Objednávateľ vystaví požiadavku na zmenu zmluvy a dodávateľovi ju predloží písomne prostredníctvom zmenového listu.
   2. Dodávateľ v lehote do desiatich (10) pracovných dní odo dňa doručenia požiadavky na zmenu zmluvy alebo v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny plnenia požadovanej objednávateľom. Pri ocenení zmeny plnenia postupuje dodávateľ nasledovne:
   3. pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou pôvodnej zmluvy,
   4. pri položkách, ktoré sa v rozpočte nevyskytovali, predloží dodávateľ v prílohe kalkuláciu ceny,
   5. v prípade, že kalkulácia ceny nebude predložená alebo nedôjde k dohode zmluvných strán, práce budú ocenené na základe smerných orientačných cien, vypočítaných prostredníctvom kalkulačného a rozpočtového programu CENKROS, na obdobie, v ktorom budú práve vykonávané,
   6. nevykonané práce budú odpočítavané podľa rozpočtu.
   7. Objednávateľ v lehote do piatich (5) pracovných dní odo dňa doručenia ocenenia zmeny zmluvy, resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne, či trvá na vykonaní zmeny plnenia, alebo zmenu zamietne.
   8. Ak objednávateľ súhlasí s ocenením zmeny plnenia, zmluvné strany uzavrú dodatok k zmluve v zmysle bodu 1. tohto článku zmluvy.
3. Ak rozsah zmien dodatočne požadovaných objednávateľom má vplyv na lehotu plnenia, zmluvné strany sú oprávnené pristúpiť k zmene termínu plnenia.
4. Naviac práce je dodávateľ oprávnený vykonať iba v nevyhnutnej miere a z dôvodu na strane objednávateľa napr. po chybe v predloženej technickej špecifikácii. Vykonanie naviac prác sú zmluvné strany povinné písomne odsúhlasiť v dodatku zmluvy.
5. Ak zmenu plnenia bude požadovať dodávateľ, zmluvné strany postupujú analogicky podľa bodu 2. a nasl. tohto článku zmluvy. Práce navyše, ktoré budú požadované zo strany dodávateľa, môžu byť realizované iba na základe dodatku k zmluve.

**Čl. VIII**

**SANKCIE**

1. Dodávateľ je povinný zaplatiť zmluvnú pokutu vo výške 0,5 % z celkovej ceny bez DPH špecifikovanej v článku II. tejto zmluvy a to za každý aj začatý deň omeškania s plnením povinnosti poskytnúť Služby a/alebo Materiál riadne a včas v súlade s termínmi uvedenými v článku III. bod 1. tejto zmluvy.
2. Objednávateľ je povinný zaplatiť zmluvnú pokutu vo výške 0,5 % z  ceny Služby a/alebo Materiálu bez DPH, s ktorou je objednávateľ v omeškaní a to za každý aj začatý deň omeškania.
3. Ak dodávateľ nedodrží termín uvedený v článku IX. bod 8. zmluvy na odstránenie vady reklamovanej v záručnej dobe, je povinný zaplatiť objednávateľovi zmluvnú pokutu vo výške 100 eur za každú vadu a za každý deň omeškania s jej odstránením.
4. Ak dodávateľ nedodrží dohodnutý alebo stanovený termín odstránenia reklamovaných vád počas záručnej doby, je objednávateľ oprávnený vadu odstrániť na náklady dodávateľa a dodávateľ je povinný uhradiť objednávateľovi zmluvnú pokutu vo výške 500 eur za každú takto odstránenú vadu.
5. Uplatnenie zmluvnej pokuty, úhrada alebo zápočet zmluvnej pokuty nezbavuje dodávateľa plniť porušený záväzok, ani jeho ďalších povinností podľa zmluvy, ani jeho zodpovednosti za škodu, stratu alebo ušlý zisk vzniknutý objednávateľovi a ich náhrady. Uplatnené zmluvné pokuty sa nezapočítavajú na náhradu škody. Objednávateľ má nárok na náhradu škody v celom rozsahu.
6. Objednávateľ je oprávnený vyúčtované zmluvné pokuty jednostranne započítať na cenu plnenia alebo iné pohľadávky dodávateľa voči objednávateľovi.
7. Ak dodávateľ nespĺňa povinnosť byť poistený v zmysle článku V. bod 21. tejto zmluvy alebo sa preukáže, kedykoľvek po dobu platnosti a účinnosti zmluvy, že jeho vyhlásenia uvedené v tejto zmluve sú nepravdivé, či neúplné, je povinný zaplatiť objednávateľovi zmluvnú pokutu vo výške 5 % z celkovej ceny bez DPH špecifikovanej v článku II. tejto zmluvy a to za každé takéto vyhlásenie.

**Čl. IX**

**ZODPOVEDNOSŤ ZA VADY, ZÁRUKA ZA KVALITU**

1. Dodávateľ zodpovedá za to, že objednaná Služba bude poskytnutá riadne a včas a bude mať vlastnosti dohodnuté v tejto zmluve.
2. Služba má vady, ak:
3. nie je vykonaná v požadovanej kvalite podľa tejto zmluvy, jej príloh a príslušných právnych predpisov
4. má skryté vady
5. vykazuje aj drobné vady a nedorobky, t.j. nie je vykonaná v celom rozsahu riadne,
6. sú vady v dokumentoch potrebných na užívanie veci, na ktorej sa vykonala Služba
7. má právne vady v zmysle §  559 zákona č. 513/1991 Zb. – Obchodného zákonníka v znení neskorších predpisov, alebo je Materiál zaťažený inými právami tretích osôb.
8. Dodávateľ nezodpovedá za vady, ktoré boli priamo spôsobené dodržiavaním nevhodných pokynov vydaných objednávateľom, resp. použitím nevhodných podkladov alebo vecí prevzatých od objednávateľa a dodávateľ ani pri vynaložení odbornej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval. V prípade odstránenia takýchto vád dodávateľom objednávateľ uhradí dodávateľovi náklady vynaložené na ich odstránenie.
9. Za skryté vady, ktoré objednávateľ nemohol zistiť pri prevzatí plnenia, dodávateľ zodpovedá počas 60 (slovom: šesťdesiatich) mesiacov od odovzdania plnenia objednávateľovi podľa § 562 ods. 2 písm. c) zákona č. 513/1991 Zb. Obchodný zákonník.
10. Záručná lehota na poskytnuté Služby a Materiál je 60 (slovom: šesťdesiat) mesiacov od poskytnutia Služby a Materiálu. Záručná doba na výrobky a dodávky je daná výrobcom týchto výrobkov a dodávok. Záručná doba začína plynúť dňom protokolárneho odovzdania plnenia a prevzatia plnenia objednávateľom, pričom neplynie v čase, kedy objednávateľ nemohol užívať zariadenia pre vady Služby alebo Materiálu, za ktoré zodpovedá dodávateľ.
11. Zárukou dodávateľ preberá záväzok, že poskytnutá Služba a dodaný Materiál budú počas záručnej doby spôsobilé na použitie na dohodnutý účel a zachovajú si dohodnuté vlastnosti a kvalitu.
12. Objednávateľ sa zaväzuje uplatniť reklamáciu vady Služby a/alebo Materiálu bezodkladne po jej zistení v písomnej forme. Za písomne uplatnenú reklamáciu sa považuje aj reklamácia podaná listovou zásielkou prostredníctvom pošty alebo iným spôsobom, na ktorom sa zmluvné strany dohodnú.
13. Dodávateľ sa zaväzuje začať s odstraňovaním vád Služby a/alebo Materiálu ihneď po prijatí písomnej reklamácie podľa bodu 7. tohto článku zmluvy a odstrániť vady v lehote uvedenej objednávateľom, inak bez zbytočného odkladu. Ak vady plnenia nie je možné odstrániť, objednávateľ má nárok na zľavu z ceny plnenia.
14. Ak budú zistené také vady plnenia, ktoré budú mať za následok neodstrániteľné zníženie technických parametrov a kvality poskytnutej Služby a/alebo Materiálu, považuje sa to za podstatné porušenie zmluvy a objednávateľ má nárok na zľavu vo výške 10% z ceny Služby a/alebo Materiálu bez DPH. Týmto ustanovením nie je dotknuté právo objednávateľa na náhradu škody v celom rozsahu. Ak budú zistené také vady Služby a/alebo Materiálu, ktoré budú neodstrániteľné a budú brániť v užívaní zariadení riadnym spôsobom, považuje sa to za podstatné porušenie zmluvy a objednávateľ má právo od zmluvy odstúpiť ako aj právo na zaplatenie zmluvnej pokuty vo výške ceny plnenia bez DPH. Uplatnením nároku na zaplatenie zmluvnej pokuty nie je dotknutý nárok objednávateľa na náhradu škody v celom jej rozsahu.
15. Ustanovenie podľa bodu 9. tohto článku zmluvy sa netýka vád podľa bodu 3. tohto článku zmluvy.

**Čl. X**

**ZODPOVEDNOSŤ ZA ŠKODU**

1. Dodávateľ zodpovedá v celom rozsahu za škodu, ktorá vznikne objednávateľovi alebo tretej osobe v dôsledku porušenia povinností dodávateľa vyplývajúcich z tejto zmluvy alebo príslušných právnych predpisov.
2. V prípade vzniku škody porušením povinností, vyplývajúcich z tejto zmluvy alebo príslušných právnych predpisov, ktorejkoľvek zmluvnej strane, má zmluvná strana, ktorej škoda vznikla, nárok na náhradu škody v celom rozsahu.

**Čl. XI**

**PRECHOD VLASTNÍCTVA A NEBEZPEČENSTVO ŠKODY**

1. Materiál a zariadenia potrebné na poskytnutie Služby zabezpečuje dodávateľ. Dodávateľ zostáva vlastníkom týchto vecí až do ich pevného zabudovania, s výnimkou zariadení a materiálu, ktorých cenu uhradil objednávateľ pred ich zabudovaním.
2. Nebezpečenstvo škody na veciach a Materiáli potrebných na poskytnutie Služby znáša v celom rozsahu dodávateľ, a to až do času protokolárneho odovzdania plnenia objednávateľovi.

**Čl. XII**

**ĎALŠIE ZMLUVNÉ DOJEDNANIA**

1. Dodávateľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny SR, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.
2. Dodávateľ je povinný koordinovať svoju činnosť na mieste plnenia s činnosťou svojich prípadných subdodávateľov.
3. Dodávateľ je oprávnený poveriť plnením záväzku iné osoby – subdodávateľov iba za podmienky, že jednotliví subdodávatelia budú vopred písomne schválení objednávateľom. Dodávateľ predloží objednávateľovi na schválenie zoznam subdodávateľov a uvedie údaje o subdodávateľoch v rozsahu obchodné meno/názov, sídlo/miesto podnikania, IČO, predmet subdodávky a jej % podiel na celkovom plnení, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Objednávateľom schválený zoznam subdodávateľov tvorí prílohu č. 5 tejto zmluvy. Ak prílohu tejto zmluvy netvorí odsúhlasený zoznam subdodávateľov, dodávateľ je povinný poskytovať plnenie sám.
4. Ak sa počas trvania tejto zmluvy rozhodne dodávateľ využiť subdodávateľa alebo zmeniť niektorého z odsúhlasených subdodávateľov, alebo ak nastane zmena vyššie uvedených údajov o subdodávateľoch, je dodávateľ povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, požiadať objednávateľa odsúhlasenie zmeny subdodávateľa a v tejto žiadosti musí uviesť minimálne nasledovné: údaje o všetkých známych subdodávateľoch (obchodné meno/názov, sídlo/miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).
5. Dodávateľ berie na vedomie, že objednávateľ (ako verejný obstarávateľ) nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
6. Ak sa dodávateľ počas trvania tejto zmluvy rozhodne využiť subdodávateľa alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom dodávateľ oznámi objednávateľovi, že sa rozhodol využiť subdodávateľa alebo zmeniť niektorého z dovtedy uvedených subdodávateľov.
7. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. poverenie subdodávateľa bez súhlasu objednávateľa), má objednávateľ právo odstúpiť od zmluvy ako pre podstatné porušenie zmluvnej povinnosti a má nárok na zmluvnú pokutu vo výške 100 eur za každé porušenie ktorejkoľvek z vyššie uvedených povinností, a to aj opakovane. Nárok objednávateľa na náhradu škody v celom rozsahu nie je zaplatením zmluvnej pokuty dotknutý.

**Čl. XIII**

**TRVANIE A UKONČENIE ZMLUVY**

1. Táto zmluva sa uzatvára na dobu určitú 24 (slovom: dvadsaťštyri) mesiacov od nadobudnutia jej účinnosti alebo do vyčerpania celkovej ceny Služby alebo celkovej ceny Materiálu špecifikovanej v článku II. bode 2. tejto zmluvy bez DPH, podľa toho, ktorá skutočnosť nastane skôr.
2. Túto zmluvu je možné ukončiť dohodou zmluvných strán, odstúpením od zmluvy alebo výpoveďou ktorejkoľvek zo zmluvných strán s výpovednou lehotou 1 (slovom: jeden) mesiac, ktorá začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
3. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 15 (slovom: pätnástich) kalendárnych dní potom, ako sa o porušení povinnosti dozvedela. Pre určenie lehoty je rozhodujúci dátum poštovej pečiatky odoslania oznámenia.
4. Ak oprávnená strana oznámi druhej zmluvnej strane, že na splnení zmluvných povinností trvá, alebo nevyužije v stanovenej lehote právo od zmluvy odstúpiť, môže od zmluvy odstúpiť iba spôsobom podľa § 346 zákona č. 513/1991 Zb. – Obchodného zákonníka v znení neskorších predpisov.
5. Ak oprávnená strana v lehote na odstúpenie od zmluvy podľa bodu 3. tohto článku zmluvy stanoví na plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 3. tohto článku zmluvy.
6. Objednávateľ môže odstúpiť od zmluvy ako pre podstatné porušenie zmluvnej povinnosti, ak dodávateľ, ktorý bol vymazaný z registra partnerov verejného sektora, mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.
7. Zmluva zaniká dňom doručenia prejavu vôle – oznámenia oprávnenej strany o odstúpení od zmluvy druhej zmluvnej strane.
8. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za Služby a Materiál, ktoré bola poskytnuté do odstúpenia od zmluvy.
9. Pri vysporiadaní pohľadávok z titulu odstúpenia od zmluvy sa postupuje nasledovne:

a) Služby a Materiál poskytnuté objednávateľovi do odstúpenia od zmluvy zostávajú vlastníctvom objednávateľa,

b) finančné prostriedky poskytnuté do odstúpenia od zmluvy vysporiada dodávateľ faktúrou, ktorá bude mať náležitosti daňového dokladu a bude vystavená do 14 (slovom: štrnásť) kalendárnych dní od odstúpenia od zmluvy, pričom pre fakturáciu platia ustanovenia čl. IV. tejto zmluvy,

c) zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení, a to najneskôr do 14 (slovom: štrnásť) kalendárnych dní od doručenia faktúry objednávateľovi.

**Čl. XIV**

**ZÁVEREČNÉ USTANOVENIA**

1. Lehoty uvedené v tejto zmluve a počítané podľa dní začínajú plynúť dňom nasledujúcim po dni, v ktorom nastala udalosť rozhodujúca pre začiatok lehoty. Koniec lehoty určenej podľa týždňov, mesiacov alebo rokov pripadá na deň, ktorý sa pomenovaním alebo číslom zhoduje s dňom, na ktorý pripadá udalosť, od ktorej sa lehota začína. Ak nie je takýto deň v mesiaci, pripadne koniec lehoty na jeho posledný deň. Ak posledný deň lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň.
2. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä, ale nie výlučne, zákonom č. 513/1991 Zb. Obchodný zákonník, zákonom č. 343/2015 Z. z. o verejnom obstarávaní, zákonom č. 222/2004 Z. z. o dani z pridanej hodnoty.
3. Zmeny zmluvy možno uskutočniť len písomne, na základe dodatku k zmluve, po predchádzajúcej dohode obidvoch zmluvných strán.
4. Neoddeliteľnou súčasťou tejto zmluvy sú prílohy č.1 až 6:

č. 1 Jednotkové ceny

č. 2 Technická špecifikácia

č. 3 Zoznam stredísk – miesta plnenia

č. 4 Protokol o vykonaní Služby a Materiálu

č. 5 Zoznam subdodávateľov

č. 6 Potvrdenie/osvedčenie o odbornej spôsobilosti

1. Zmluvné strany výslovne vyhlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
2. Zmluva je vyhotovená v 4 (slovom: štyroch) rovnopisoch s platnosťou originálu, 2 (slovom: dva) pre každú zmluvnú stranu.
3. Táto zmluva nadobúda platnosť dňom jej podpisu zmluvnými stranami. Táto zmluva nadobúda účinnosť dňom nasledujúcim po dni jej zverejnenia v Centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku.
5. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
6. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.

V Bratislave dňa **xxx** V **xxx** dňa **xxx**

Objednávateľ: Dodávateľ

......................................................................... ...................................................

MARIANUM – Pohrebníctvo mesta Bratislavy **xxx**

Ing. Robert Kováč, riaditeľ organizácie